แม่ของดิฉันเป็นมะเร็งใด้ทำการผ่าตัดเรียบร้อยแล้ว(สะเร็งรังไข่)ผ่าตัดมาใด้ประมาน1ปึคะตอนนี้แม่มีประจำเดือนมาประมาน2เดือนคะมันออกมาเป็นลิ้มๆทั้งๆที่ผ่าตัดมดลูกรังไข่ไปแล้วคะและมีก้อนแข็งๆขึ้นมาที่ท้องน้อยด้วยคะมีอาการเบื่ออาหารอ่อนเพลียแล้วเมื้อยขาไม่มีแรงแต่ไม่ปวดแค่รู้สึกหน่วงๆคะอยากทราบว่าแม่เป็นอะไรค่ะแล้วต้องรักษาด้วยวิธีไหนค่ะ
สวัสดีค่ะ การมีเลือดออกทางช่องคลอดในวัยที่หมดประจำเดือนไปแล้ว เป็นภาวะผิดปกติ อาจมีสาเหตุจาก-มะเร็งที่ปากมดลูกหรือมดลูกหรือรังไข่-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอกโดยในกรณีนี้ที่เป็นมะเร็งรังไข่ ถึงแม้จะผ่าตัดทั้งรังไข่และมดลูกออกไปแล้ว อาจจะยังมีเซลล์มะเร็งที่แพร่กระจายในช่องท้องก่อนที่จะผ่าตัด ทำให้มีอาการปวดท้อง แน่นท้อง มีเลือดออกจากช่องคลอดได้อยู่แนะนำกลับไปพบแพทย์ที่รักษาเพื่อแจ้งอาการ แพทย์อาจต้องตรวจร่างกายดูเรื่องการลุกลามของมะเร็ง ร่วมกับเจาะน้ำระบายท้อง หากท้องโตมากค่ะ